CELEX: 32010R0727
Language: bg
Date: 2010-08-06 00:00:00
Title: Регламент (ЕС) № 727/2010 на Комисията от 6 август 2010 година относно класирането на някои стоки в Комбинираната номенклатура

13.8.2010   
            
            
               BG
            
            
               Официален вестник на Европейския съюз
            
            
               L 213/31
            
         РЕГЛАМЕНТ (ЕС) № 727/2010 НА КОМИСИЯТА
   от 6 август 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 август 2010 година.
      
         
            За Комисията, от името на председателя,
         
         Janusz LEWANDOWSKI
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Електрически разклонител, състоящ се от:
                  
                              —
                           
                           
                              електрически кабел с дължина около 2 m,
                           
                        
                              —
                           
                           
                              щепсел за свързване с щепселната кутия (контакта) и
                           
                        
                              —
                           
                           
                              пластмасов корпус с 5 гнезда, прекъсвач и стопяем предпазител.
                           
                        Продуктът е създаден, за да бъде използван за подаване на електроенергия при напрежение от 220 V в помещение (например стая) към различни електроуреди.
                  Прекъсвачът прекъсва електрическото захранване, а стопяемият предпазител защитава срещу претоварвания.
                  
                      (1) Виж изображението.
               
               
                  8544 42 90
               
               
                  Класирането се определя от Общи правила 1 и 6 за тълкуване на Комбинираната номенклатура, забележка 3 към раздел XVI и описанието на кодове по КН 8544, 8544 42 и 8544 42 90.
                  Функциите, изпълнявани от прекъсвача и стопяемия предпазител, се приемат за второстепенни, тъй като основната функция на продукта е да подава електроенергия чрез кабел, снабден с части за свързване.
                  Класирането в позиция 8536 се изключва, тъй като позиция 8544 обхваща кабели, снабдени или не с части за свързване (вж. също Обяснителните бележки към Хармонизираната система за позиция 8536, раздел III, буква A, последен параграф, и за позиция 8544).
                  Ето защо продуктът следва да бъде класиран в код по КН 8544 42 90 като други електрически проводници, снабдени с части за свързване.
               
            
         
      
         (1)  Изображението е само за информация.